CELEX: 32005R1553
Language: bg
Date: 2005-09-07 00:00:00
Title: Регламент (EO) № 1553/2005 на Европейския парламент и на Съвета от 7 септември 2005 година за изменение на Регламент (ЕО) № 1177/2003 относно статистическите данни на Общността за доходите и условията на живот (ЕU-SILC)Текст от значение за ЕИП.

Важна правна забележка

|

32005R1553

Официален вестник n° L 255 , 30/09/2005 стр. 0006 - 0008

		20050907Регламент (EO) № 1553/2005 на Европейския парламент и на Съветаот 7 септември 2005 годиназа изменение на Регламент (ЕО) № 1177/2003 относно статистическите данни на Общността за доходите и условията на живот (ЕU-SILC)(текст от значение за ЕИП)ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 285 от него,като взеха предвид предложението на Комисията,в съответствие с процедурата, предвидена в член 251 от Договора [1],като имат предвид, че:(1) Регламент (ЕО) № 1177/2003 на Европейския парламент и на Съвета от 16 юни 2003 г. относно статистическите данни на Общността за доходите и условията на живот (ЕU-SILC) [2], предвижда обща рамка за систематичното създаване на статистически данни за дохода и условията на живот, включваща сравними и подходящи данни, представящи моментното състояние и данни във времето за доходите, нивото и състава на бедността и социалната изолация на национално ниво и на ниво на Европейския съюз.(2) В резултат от присъединяването на нови държави-членки към Европейския съюз на 1 май 2004 г. възникна необходимост от разширяване на приложение II към Регламент (ЕО) № 1177/2003, тъй като приложението указва минималните ефективни обеми на извадките, необходими по схемата EU-SILC за всяка държава-членка.(3) Освен това се оказва, че повечето от новите държави-членки, както и някои от старите, се нуждаят от допълнителен времеви период за адаптиране на системите си към хармонизираните методи и дефиниции, използвани за съставяне на статистическите данни за Общността,(4) В съответствие с това следва да се внесат изменения в Регламент (EO) № 1177/2003,ПРИЕХА НАСТОЯЩИЯ РЕГЛАМЕНТ:Член 1С настоящото се изменя Регламент (ЕО) № 1177/2003, както следва:1. Член 4, параграф 2 се заменя от следното:"2. С дерогация от параграф 1 Чешката република, Германия, Кипър, Латвия, Литва, Унгария, Малта, Нидерландия, Полша, Словения, Словакия и Обединеното кралство да започнат годишното събиране на данни, представящи моментното състояние и данни във времето през 2005 г.Това оправомощаване е подчинено на условието, тези държави-членки да предоставят сравними данни за 2004 г. по общите индикатори за моментно състояние на Европейския съюз, приети от Съвета преди 1 януари 2003 г. в контекста на отворения метод на координация, които да могат да бъдат извлечени на базата на инструмента EU-SILC.";2. Към член 13 се добавят следните параграфи:"4. С дерогация от параграф 1 Естония получава финансова помощ от Общността за разходите по положения труд за четирите години на събирането на данните от 2005 г.5. Финансирането за 2007 г. предстои да бъде осигурено от бъдеща програма на Общността.";3. Приложение II се заменя от текста на приложението към настоящия регламент.Член 2Настоящият регламент влиза в сила на двадесетия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Страсбург на 7 септември 2005 година.За Европейския парламентПредседателJ. Borrell FontellesЗа СъветаПредседателC. Clarke[1] Становище на Европейския парламент от 10 май 2005 г. (все още непубликувано в Официален вестник) и Решение на Съвета от 12 юли 2005 г.[2] ОВ L 165, 3.7.2003 г., стр. 1.--------------------------------------------------20050907ПРИЛОЖЕНИЕ"20050907"ПРИЛОЖЕНИЕ IIМИНИМАЛНИ ЕФЕКТИВНИ ОБЕМИ НА ИЗВАДКИЗабележка: Отнася се за ефективните обеми на извадката, които се равняват на необходимия обем, ако проучването се базира на проста произволна извадка (композиционен ефект по отношение на променливата "коефициент на риска от бедност" = 1,0). Действителните обеми на извадката ще трябва да бъдат по-големи, тъй като композиционният ефект надхвърля 1,0 и с цел да се компенсират възможността някой от отговорите да не са попълнени. Освен това, обемът на извадката се отнася до броя на валидните домакинства, които са домакинствата, за които, и за всички членове на които, е получена цялата или почти цялата необходима информация."| Домакинства | Лица над 16 г. за интервюиране |представящи моментно състояние | във времето | представящи моментно състояние | във времето |1 | 2 | 3 | 4 | |Държави-членки на ЕС | | | | |Белгия | 4750 | 3500 | 8750 | 6500 |Чешката република | 4750 | 3500 | 10000 | 7500 |Дания | 4250 | 3250 | 7250 | 5500 |Германия | 8250 | 6000 | 14500 | 10500 |Естония | 3500 | 2750 | 7750 | 5750 |Гърция | 4750 | 3500 | 10000 | 7250 |Испания | 6500 | 5000 | 16000 | 12250 |Франция | 7250 | 5500 | 13500 | 10250 |Ирландия | 3750 | 2750 | 8000 | 6000 |Италия | 7250 | 5500 | 15500 | 11750 |Кипър | 3250 | 2500 | 7500 | 5500 |Латвия | 3750 | 2750 | 7650 | 5600 |Литва | 4000 | 3000 | 9000 | 6750 |Люксембург | 3250 | 2500 | 6500 | 5000 |Унгария | 4750 | 3500 | 10250 | 7750 |Малта | 3000 | 2250 | 7000 | 5250 |Нидерландия | 5000 | 3750 | 8750 | 6500 |Австрия | 4500 | 3250 | 8750 | 6250 |Полша | 6000 | 4500 | 15000 | 11250 |Португалия | 4500 | 3250 | 10500 | 7500 |Словения | 3750 | 2750 | 9000 | 6750 |Словакия | 4250 | 3250 | 11000 | 8250 |Финландия | 4000 | 3000 | 6750 | 5000 |Швеция | 4500 | 3500 | 7500 | 5750 |Обединеното кралство | 7500 | 5750 | 13750 | 10500 |Общо за държавите-членки на ЕС | 121000 | 90750 | 250150 | 186850 |Исландия | 2250 | 1700 | 3750 | 2800 |Норвегия | 3750 | 2750 | 6250 | 4650 |Общо вкл. Исландия и Норвегия | 127000 | 95200 | 260150 | 194300 |"--------------------------------------------------